Weserstadion

Weserstadion (sebutan Jerman: [ˈveːzɐˌʃtaːdi̯ɔn] ) merupakan sebuah stadium bola sepak di Bremen, Jerman. Weserstadion terletak dengan pemandangan indah di tebing utara Sungai Weser dan dikelilingi taman-taman hijau yang subur (nama "Werder" ialah perkataan dialek Jerman yang bermaksud "semenanjung sungai"). Pusat bandar hanya kira-kira satu kilometer dari situ. Stadium ini ialah gelanggang utama kelab Bundesliga Jerman, Werder Bremen. Antara artis yang pernah membuat persembahan di stadium ini termasuk Bon Jovi, Michael Jackson, Tina Turner, Depeche Mode, Metallica, The Rolling Stones, Guns N' Roses dan Van Halen. Pada asalnya, stadium ini mempunyai trek olahraga, namun sebahagiannya dibuang pada tahun 2002 apabila padang dibenamkan sebanyak 2.1 meter dan tempat duduk di bahagian lurus dipanjangkan ke arah padang baharu. Dengan perubahan ini, kapasiti meningkat sekitar 8,000 tempat. Pada tahun 2004, empat menara pejabat dibina di belakang tempat duduk bahagian utara. Menara-menara ini menyediakan restoran serta pejabat untuk kelab dan syarikat tempatan. Sejak siapnya pembinaan semula pada permulaan musim 2011/12, stadium ini mempunyai kapasiti lebih 42,000 tempat duduk untuk perlawanan domestik dan lebih 37,000 untuk perlawanan antarabangsa. Pemilik stadium ini ialah Bremer Weser-Stadion GmbH, yang dimiliki secara sama rata oleh SV Werder Bremen dan bandar Bremen. Catatan Pautan luar 3D model of the Weserstadion Diarkibkan 28 Mei 2013 di Wayback Machine Stadium picture Diarkibkan 25 April 2012 di Wayback Machine (dalam bahasa Jerman) Official homepage